OpenLLM-France/wikimedia huggingface dataset:
# Australiar Unibertsitate Nazionala

Australiar Unibertsitate Nazionala —ingelesez: The Australian National University edo ANU— Canberrako unibertsitate publikoa da, Acton barrutian dagoena. 1947an sortua, hainbat indize desberdin eta independentek ANU Australiako eta hego hemisferioko unibertsitate liderra dela adierazten dute. "Arteak eta humanitateak" eta ANUren gizarte-zientzien programak eskualdeko onenen artean daude. Bereziki, antropologiako, zientzia politikoetako eta nazioarteko harremanetako departamentuak, eskualdeko eta nazioarteko espezialista ugari dituztenak.
Bere irakasle ospetsuen artean Howard Walter Florey eta John Eccles Nobel saridunak daude.

## Erreferentziak

* ↑ (Ingelesez) «World University Rankings» Times Higher Education (THE) 2021-8-25.

## Kanpo estekak

* Datuak: Q127990
* Multimedia: Australian National University / Q127990
# Australiar aborigen bandera

Australiar Aborigen Bandera Australian Aboriginal flag :
| Erabilera | |
| Proportzioa | 2:3 edo 1:2 |
| Erabakia | Sorrera: 1971 Sortzaileak: Harold Thomas Ofizialtasuna: 1995eko uztailaren 14a |
| Koloreak | Gorria Horia Beltza |
Australiar aborigen bandera, Australiako aborigenek hasiera batez Native title kanpainan zehar erabiltzen hasi eta ondoren aborigenen ikur gisa hedatu zen bandera bat da. 1971n Harold Thomas aborigen artistak sortu zuen.
Banderaren goialdeko erdia beltza da eta behealdekoa gorria, bien erdian borobil hori batekin.

## Esanahia

Harold Thomas sortzailearen arabera, banderaren koloreek esanahi hau dute:
* Beltza: Australiako aborigen herriak.
* Borobil horia: Eguzkia, biziaren babeslea eta emailea.
* Gorria: lur gorria, ospakizunetan erabilitako gorria eta aborigenek lurrarekin duten harreman espirituala.

## Historia

1971ko uztailaren 12an, Aborigenen Egun Nazionalean (National Aborigines' Day), lehenbizikoz erabilia izan zen. Handik gutxira, 1972an Aboriginal Tent Embassy delakoak Canberran eraili zuen, piskanaka aborigenen aldarrikapenen ikur gisa hedatuz.
1995eko uztailaren 14an, Australiako Gobernuak bertako australiar bandera ofizialtzat onartu zuen.

## Kanpo estekak

* Datuak: Q1285625
* Multimedia: Australian Aboriginal flags / Q1285625
# Areto eliza

Areto eliza (alemanez: Hallenkirche) elizen eraikin arkitektonikoaren mota bat da non habearte guztiek garaiera bera duten. Oinplano gehienetan laukizuzen estilkokoa bada, batzutan gurutze formakoak aurkitzen dira ere bai. Eraikin mota hau erromanikoarekin hasi zen eta gotikoarekin zabalkunde handia izan zuen Europa osoan.

## Historia

Eraikin mota honen hasiera Erromanikoan aurkitu da, beste lurraldeen artean Frantziako Poitoun. Gotikoarekin batera arrakasta handia ezagutu zuen, batez ere Alemanian; lurralde horretan adibide zaharrenak Paderborngo katedrala, Greifswaldeko Andre Maria eliza eta Marburgoko Santa Isabel eliza dira. XIII. eta XIV. mendean ohikoa bihurtu zen. Espainiara beranduago heldu zen, XIV. mendean, eta batez ere Mediterraneo aldean zabaldu zen.

## Oinarrizko egitura

Areto elizak normalean hiru edo bost habearte ditu. Gurutze gangak izaten ditu, habearte guztietan antzeko garaiarekin. Argia alboetako habearteetan dauden leihoetatik sartzen da. Espazioak zabalak eta garbiak dira eta horrek areto handiaren itxura ematen diote, jende asko biltzeko oso egokia. Oinplano laukizuzena izaten da eta transeptua ez da habearte guztien multzoa baino zabalago. Batzutan, alboetako habearteak zertxobait baxuago izaten dira baina erdiko habeartea argitzeko leihorik gabe.
Kanpoaldetik ikusita, eliza hauek apaingarri gutxi izaten dute. Orokorrean, horizontalsuna da nagusi eta itxura irmoa izaten dute, leiho gutxikin; horri esker, eraikin hauek ez dituzte arbotanteak behar.

## Eskemak

* Areto oinplano. Luzetarako teilatu handiaren ordez zeharkako teilatuak izan ditzake.
* Areto oinplano mailaduna: garaiera desberdinak daude baina erdiko habearteak ez du solairu bat gehiago.
* Sasibasílika: erdiko habearteak solairu bat gehiago du, baina goian leihorik ez ditu.
* Basilika: Erdiko habearteak solairu bat gehiago du eta leihoak goian.
* Areto oinplano arkuekin baina gangarik gabe.

### Areto elizen oinplano desberdinak

* Westphaleko laukia, St. Maria zur Wiese (Soest), Soest.
* Hiru habearte berdinak, Alemaniako Lauingengo (Danubio ertzean) San Martin.
* Gurutze itxurako oinplanoa, Marburgeko Santa Elizabeten eliza.
* Bi habearte, Frantziako Tolosa Okzitaniako Jakobinoen komentuko eliza.

## Euskal Herriko areto elizak

Eraikin mota honek Euskal Herrian ere zabaldu zen. Hona hemen adibide batzuk:
* Cintruénigoko San Joan Bataiatzailearen eliza
* Altsasuko Jasokundeko Andre Mariaren eliza
* Gueñesko Andra Maria eliza
* Urretxuko San Martin Tourskoaren eliza
* Aulestiko San Joan Bataiatzailearen eliza
* Azpeitiko Soreasuko San Sebastian eliza
* Bilboko Begoñako basilika. Mailaduna da.
* Gasteizko San Bizente eliza
* Elorrioko Sortzez Garbiaren eliza
* Bilboko San Anton eliza jatorriz areto eliza izan zen baina, ondoren, estiloa zailtzen joan zen.

## Erreferentziak

* ↑ https://www.universalis.fr/encyclopedie/eglise-halle-hallenkirche/
* ↑ https://www.larousse.fr/dictionnaires/francais/église-halle_églises-halles/28025
* ↑ https://www.britannica.com/topic/hall-church

## Kanpo loturak

* (Frantsesez):Areto elizeen historia, Pierre Sesmat-ek idatzitako artikulua.
* Datuak: Q728266
* Multimedia: Hall churches / Q728266
# Aretxabaleta Campusa

Aretxabaleta Campusa edo Aretxabaletako Campusa Mondragon Unibertsitateak Aretxabaletan duen ikastetxe bat da. Huhezi fakultatearen komunikazio ikasketen egoitza da 2013. urtetik.
Eraikina San Migel Bedarreta auzoan, Tubos de Precisión enpresa zegoen esparruan dago, eraikin bat eraberrituz egin zen (zehazki Vergara, Jauregui, Resusta y Cia enpresaren eraikina zena), eta egokitzapen-lanek Aretxabaletako Udalaren laguntza izan zuten.

## Erreferentziak

* ↑ «Komunikazioa - Aretxabaleta» Mondragon Unibertsitatea (Noiz kontsultatua: 2021-10-08).
* ↑ «Komunikazio Irekiko Gida: Aretxabaletako Kanpusa» gida.irekia.euskadi.eus (Noiz kontsultatua: 2021-10-08).
* ↑ «Tubos lantegia egondako eraikina konpontzen hasi dira - Aretxabaleta» Goiena.eus (Noiz kontsultatua: 2021-10-08).

## Kanpo estekak

* Datuak: Q108830547
* Multimedia: Aretxabaleta Campusa / Q108830547
# Areto Santua

Areto Santua (gaztelaniaz Cámara Santa) Oviedoko katedraleko aretoa da, asturiar arte estilokoa. Alfontso II.aren garaian eraiki zuten, IX. mendearen hasieran.
Hasieran erregearen kapera pribatua zen. Barruan daude erlikiei esker, erlikia monumentala bihurtu zen eta honela botere izpirituala gehitu zitzaion. Erlikia hauek ekarri zituztenak, Godoak izan ziren, ihesean Asturias aldera joan zirenean.

## Arkitektura

XII. mendean aldaketak egin ziren, bigarren solairua gehitu zitzaion. Bi solairutan antolatzen da, behekoan kanoi ganga erabili zuten eta bertan Santa Leokadia eta San Eulogioren erlikiak gordetzen zituzten. Biak Toledoko Santuak izan ziren (Ordo Gothorum). Argia sartzeko argizuloak ditu.

## Apaindurak

Goiko solairua XII. mendean gehitu zitzaion eta ospakizunak egiteko erabili zen. Gaur egun gangatua da eta kolometan santuen eskulturak daude binaka jarriak (erromanikoan gehituak).

## Ikus, gainera

* Arte asturiarra
* Arkitektura erromanikoa

## Kanpo estekak

* (Gaztelaniaz) Mirabilia Ovetensia:Ficha y reconstrucciones infográficas del monumento.
* (Gaztelaniaz) Arte Prerrománico Español: Cámara Santa de Oviedo.
* Datuak: Q1149782
* Multimedia: Cámara Santa de Oviedo / Q1149782
# Aretusa

Aretusa (antzinako grezieraz Αρέθουσα Aréthousa), greziar mitologiako zenbait pertsonairen izena da:
* Naiade bat, ozeanida arkadiar baten alaba eta ehiztari ezaguna. Alfeo ibaia, barren-barreneraino maitemindu zen berataz, baina Aretusak, bere buruari, beti birjina mantenduko zela esan ziona, bere lagun Artemisari laguntza eskatu zion, ur korronte bihurtu zuena, horrela, jainkoaren exigentzietatik ihes egiteko. Erabat inguratua zegoela ikusi zuenean. Aretusak, bere ibilbidea itsaspean jarraitu zuen, eta Ortigia uhartean agertu zen, bere izena daraman iturburua sortuz, Sirakusatik gertu. Hala eta guztiz ere, bere maitasuna bete nahi zuenez, ordutik, bere urak, Aretusaren iturrikoenekin nahastu zituen. Lamia, tokiko biztanleek jainkotu zuten, olerki bukoliko ugari eskaini ziotenak eta, txanponetan, izurdez inguraturik irudikatu zutenak.
* Nereida bat, Nereo eta Dorisen alaba, beraz, Poseidon itsas jainkoak maitatu zuena, eta, honekin, Abante, Eubeako erregea izan zuena. Beste bertsio batek, Herileoren alaba dela dio.
* Hesperideetako bat, bertsioen arabera, Nixen alaba zena bere kabuz, Atlas eta Hesperisena edo Zeus eta Temisena.
* Akteonen zakurretako bat, bere jabea jan zuena, hau, Artemisak orein bihurtu zuenean.
* Tersandroren kretar emaztea, honen seme zen Hilo, Troiako Gerrara joan zelarik, bertan hilez.

## Kanpo estekak

* Datuak: Q643456
* Multimedia: Arethusa (mythology) / Q643456
# Aretxabaleta (argipena)

Aretxabaleta izenak hainbat adiera ditu:

## Lekuak

* Aretxabaleta: Gipuzkoako mendebaldeko udalerri bat.
* Aretxabaleta: Gasteizko udalerria osatzen duten herrietako bat.
* Aretxabaleta-Gardelegi: Gasteizko auzo bat.

## Pertsonak

* Andoni Aretxabaleta (1992): esku huskako pilotaria.

## Bestelakoak

* Aretxabaleta Kirol Elkartea: Aretxabaletako (Gipuzkoa) kirol elkartea, 1946an sortua.
# Aretxa

Aretxa Espainiako Alderdien Legea onartu ondoren Aretxabaletan sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 684 izan ziren boto nuluak, emandako botoen %18,17.

## Ikus, gainera

* Espainiako Alderdien Legea

## Kanpo estekak

* Datuak: Q12253912
# Avignongo barrutia

Avignoneko barrutia Vaucluse departamenduaren barruan dagoen Frantziako barruti bat da. 269.828 biztanle ditu 924 kilometro koadrotan. Guztira 37 udalerri ditu. Bere hiriburua Avignon da.

## Udalerriak

| 1. Avignon (84007) | 2. Bollène (84019) | 3. Bédarrides (84016) |
| 4. Cabrières-d'Avignon (84025) | 5. Caderousse (84027) | 6. Camaret-sur-Aigues (84029) |
| 7. Châteauneuf-de-Gadagne (84036) | 8. Châteauneuf-du-Pape (84037) | 9. Courthézon (84039) |
| 10. Fontaine-de-Vaucluse (84139) | 11. Grillon (84053) | 12. Jonquerettes (84055) |
| 13. Jonquières (84056) | 14. L'Isle-sur-la-Sorgue (84054) | 15. Lagarde-Paréol (84061) |
| 16. Lagnes (84062) | 17. Lamotte-du-Rhône (84063) | 18. Lapalud (84064) |
| 19. Le Pontet (84092) | 20. Le Thor (84132) | 21. Mondragon (84078) |
| 22. Morières-lès-Avignon (84081) | 23. Mornas (84083) | 24. Orange (84087) |
| 25. Piolenc (84091) | 26. Richerenches (84097) | 27. Saint-Saturnin-lès-Avignon (84119) |
| 28. Sainte-Cécile-les-Vignes (84106) | 29. Saumane-de-Vaucluse (84124) | 30. Sorgues (84129) |
| 31. Sérignan-du-Comtat (84127) | 32. Travaillan (84134) | 33. Uchaux (84135) |
| 34. Valréas (84138) | 35. Vedène (84141) | 36. Violès (84149) |
| 37. Visan (84150) | | |

## Kanpo estekak

* Datuak: Q700549
# Avila-Salamanca burdinbidea

Avila — Salamanca burdinbidea Iberiar Penintsulako burdinbide bat da, Avila eta Salamanca geltokiak lotzen ditu.
Burdinbidea 1890eko otsailaren 10an inauguratu zen Salamanca eta Peñaranda de Bracamonte geltokien artean.
ADIFen arabera, 122 kodea dagokio.

## Historia

Salamanca eta Peñaranda de Bracamonte artean burdinbide bat eraikitzea aurreikusten zuen proiektua 1883an onartu zen, eta bost urte geroago obrak hasi ziren azken herri horretan, zeremonia ofizial batekin.
Burdinbidea honako tarte hauetan oinarrituta eraiki zen:
* Salamanca-Peñaranda de Bracamonte: 39,8 kilometro, 1894. urtean inauguratuta
* Peñaranda de Bracamonte-San Pedro del Arroyo: 36,3 kilometro, 1924. urtean inauguratuta
* San Pedro del Arroyo-Avila: 35,0 kilometro, 1926. urtean inauguratuta
Burdinbide honen eraikuntzan, hiriburu britainiarreko enpresa pribatu batek esku hartu zuen, Madrid and Portugal direct Railway (Avila and Salamanca) Limited, ibilbidearen lehen 40 kilometroak egin zituena. Hala ere, burdinbidearen gainerakoaren eraikuntza bere gain hartu behar izan zuen Espainiar Estatuak, aurrekoa amaitzeko gai ez zelako. San Pedro del Arroyo-Avila tartea 1926ko irailaren 30ean inauguratu zen, Miguel Primo de Rivera jeneralaren laguntzarekin. Zati hori amaitzean, burdinbide osoa osatu zen. Honen kudeaketa, Estatuko Trenbideen Ustiapen Erakundera pasa zen, 1928an burdinbidea, sortu berria zen Mendebaldeko Trenbideen Konpainia Nazionalari transferitu ziona.
1941ean burdinbidea Red Nacional de los Ferrocarriles Españoles (RENFE) sartu zen.
2004. urtearen amaieran, Renfe Operadora eta Adif RENFEren banaketarekin, burdinbidea Adifen menpe geratu zen.

## Zerbitzuak

Renfe Operadora
 Zerbitzua  Hasiera  Ibilbidea  Amaiera ⁠
13Madril Pio PrintzeaVillalba de Guadarrama • el Escorial • Zarzalejo • Robledo de Chabela • Santa María de la Alameda • las Navas del Marqués • Navalperal • Herradón–La Cañada • Ávila • Cardeñosa de Ávila • San Pedro del Arroyo • Crespos • Narros del Castillo • Peñaranda de Bracamonte • Villar de Gallimazo • Babilafuente • San Morales • Aldealengua • SalamancaSalamanca Alamedilla :

## Erreferentziak

* García Raya, Joaquín (2006). «Bide zabaleko Espainiako burdinbidearen oinarrizko kronologia». 4. Trenbide Historiaren Kongresua: Malaga, 2006ko iraila (Andaluziako Juntako Herri Lan eta Garraio Saila).
* Wais, Francisco (1974). Espainiar burdinbideen historia. Madril: Editora Nacional.

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q5987933
* Multimedia: Ávila-Salamanca railway line (Adif line 122) / Q5987933
# Avilesko estropadak

Avilésko estropadak Asturiasko Avilés herrian 1990. hamarkadatik aurrera ospaturiko estropadak dira. Jarraikortasun handirik ez dute izan, ez izenean ezta ekitaldietan ere.

## Bandera Villa de Avilés

| Urtea | Irabazlea | Bigarrena | Hirugarrena |
| 1995 | Santiagotarrak | Castro Urdiales | Fortuna |
| 1996 | Kaiku | Castropol | Santiagotarrak |

## Festival Intercéltico de Avilés

| Urtea | Irabazlea | Bigarrena | Hirugarrena |
| 2001 | Castropol | Vegadeo | Luanco |
| 2002 | Castropol | Luanco | A Cabana |
| 2003 | Ares | Castropol | Luanco |
| 2007 | Luanco | Ciudad de Santander | San Felipe |
| 2008 | Castropol | Luanco | - |

## Bandera Centenario de La Voz de Avilés

| Urtea | Irabazlea | Bigarrena | Hirugarrena |
| 2007 | Laredo | Cabo da Cruz | Ciudad de Santander |

## Bandera Ciudad de Avilés

| Urtea | Irabazlea | Bigarrena | Hirugarrena |
| 2009 | Getxo | Deustu | Ciudad de Santander |
| 2010 | Santoña | Portugalete | Zumaia |
| 2011 | Ondarroa | Busturialdea | Getaria |

## Kanpo estekak

* Datuak: Q5718378
# Avignongo katedrala

Avignongo katedrala (frantsesez: Cathédrale Notre-Dame des Doms d'Avignon) Frantziako Proventza-Alpeak-Kosta Urdina eskualdeko Vaucluse departamenduko Avignon hirian dagoen katedral erromanikoa da. XII. mendean Andre Mariari eskainiako eraikin hau 1995ean UNESCO erakundeak Petit Palais museoa, Saint-Bénézet zubia, Avignongo Aita Santuen jauregia eta Avignongo harresiekin batera Gizateriaren Ondare izendatu zuen.

## Iruditegia

* Zutabea
* Pilastrak
* Joan XXII.aren hilobia
* Ikuspegia

## Kanpo estekak

* Datuak: Q1200500
* Multimedia: Cathédrale Notre-Dame des Doms d'Avignon / Q1200500
# Avila Beach (Kalifornia)

Avila Beach Ameriketako Estatu Batuetako erroldak esleitutako leku bat da. San Luis Obispo konderrian kokatuta dago, Kalifornia estatuan. 1.576 biztanle ditu, 16,146714 kilometro koadroko azaleran banatuta.

## Ikus, gainera

* San Luis Obispo konderria

## Kanpo estekak

* Datuak: Q3477456
* Multimedia: Avila Beach, California / Q3477456
# Avilla (Arkansas)

Avilla Ameriketako Estatu Batuetako erroldak esleitutako leku bat da. Saline konderrian dago, Arkansas estatuan. 1.325 biztanle ditu, 15,20075 kilometro koadroko azaleran banatuta.

## Ikus, gainera

* Saline konderria

## Kanpo estekak

* Datuak: Q4828849
# Avignongo harresiak

Avignongo harresiak (frantsesez: Remparts d'Avignon) Frantziako Proventza-Alpeak-Kosta Urdina eskualdeko Vaucluse departamenduko Avignon hirian dauden harresiak dira. XIV. mendean aita sainduek eraikitako gotorleku hauek 1995ean UNESCO erakundeak katedrala, Saint-Bénézet zubia, Avignongo Aita Santuen jauregia eta Petit Palais museoarekin batera Gizateriaren Ondare izendatu zituen. Guztira 39 dorre dituzte, ospetsuenak Tour des Chiens eta Tour du Chatelet izenekoak izanik.

## Kanpo estekak

* Datuak: Q1516274
* Multimedia: Ramparts of Avignon / Q1516274
# Avignongo bizikleta zerbitzua

Avignongo bizikleta zerbitzua (frantsesez: Vélo en libre service d'Avignon; okzitanieraz: Bicicleta en liure servici d'Avignoun edo Bicicleta en liure servici d'Avinhon), ezagunagoa Vélopop' izenez, Okzitaniako Avignon udalerrian dagoen bizikletak mailegatzeko zerbitzu publikoa da. Sarea 30 geltokik osatzen dute, Transdev enpresak kudeatuta.
Bizikleta zerbitzua 2009ko uztailaren 10ean inauguratu zen, Avignongo erdigunean.
30 geltokietatik, 6tan Avignongo tranbiarekiko lotura dago, eta 3tan SNCFrekikoa.

## Geltokiak

| Geltokia | Udalerria | Auzoa | Geltokia | Udalerria | Auzoa |
| Jaurès | Avignon | Centre | Maria Casarès | Avignon | Nord Rocade |
| Place Pie | Avignon | Centre | Saint-Roch | Avignon | Centre |
| Hôtel de Ville | Avignon | Centre | Place Saint-Ruf | Avignon | Nord Rocade |
| Carmes | Avignon | Centre | Olivades | Avignon | Sud Rocade |
| Oulle | Avignon | Centre | Les Sources | Avignon | Sud Rocade |
| Saint-Lazare | Avignon | Centre | Saint-Chamand | Avignon | Saint-Chamand |
| Limbert | Avignon | Centre | Hôpital | Avignon | Ouest |
| Thiers | Avignon | Centre | Combe | Avignon | Nord |
| Maison pour Tous | Avignon | Ouest | Pont des Deux Eaux | Avignon | Est |
| Boccace | Avignon | Nord | Fontcouverte | Avignon | Est |
| Rotondes | Avignon | Nord Rocade | Montfavet Centre | Avignon | Montfavet |
| Galaxie | Avignon | Nord | Agroparc Centre | Avignon | Montfavet |
| Villeneuve | Vilanòva d'Avinhon | Vilanòva d'Avinhon | Agrosciences | Avignon | Montfavet |
| Parking Piot | Avignon | Barthelasse-Piot | Le Lac | Lou Pontet | Lou Pontet |
| Médiathèque | Avignon | Sud Rocade | Place Thomas | Lou Pontet | Lou Pontet |

## Tarifak

| Txartela | Iraupena | Tarifa |
| PASS 1 JOUR | 24 orduak | 0,50€/30 min |
| PASS 7 JOURS | 7 egunak | 0,50€/30 min |
| PASS ANNUEL | 1 urtea | Lehen 30 min doan. Gero, 0,50€/30 min |
| PASS BUS | 1 urtea | Lehen 30 min doan. Gero, 0,50€/30 min |
| PASS ENTREPRISE | 1 urtea | Lehen 3 o 30 min doan. Gero, 0,50€/30 min |

## Irudiak

* Carmes geltokia
* Les Sources geltokia
* Place Saint-Ruf geltokia
* Place Pie geltokia
* Jarraibideak
* Geltokiko mapa

## Erreferentziak

* ↑ orizo.fr - velopop' mapa
* ↑ orizo.fr - velopop' tarifak

## Ikus, gainera

* Orizo sarea
* Avignongo tranbia
* Avignongo igarotze azkarreko autobusa
* Avignongo autobusak

## Kanpo estekak

* Avignon Handiko web gunea
* Orizo sarearen web gunea
* Datuak: Q3564124
* Multimedia: Vélopop / Q3564124
# Amblar

Amblar Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. 247 biztanle ditu, 14,85 kilometro koadroko azaleran banatuta.

## Mugakideak

Amblark honako udalerri hauekin egiten du muga:
Caldaro sulla Strada del Vino Cavareno Romeno Sfruz Don Tramin an der Weinstraße

## Kanpo estekak

* Datuak: Q243750
* Multimedia: Amblar / Q243750
# Amble

Amble, Ingalaterrako ipar-ekialdeko kostaldean dagoen udalerri bat da, Northumberland konderrian.
2011n 6.025 biztanle zituen.
* Datuak: Q1940839
* Multimedia: Amble / Q1940839
# Ambleny

Ambleny Aisne departamenduko Frantziako udalerria da, Frantzia Garaia eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q528325
* Multimedia: Ambleny / Q528325
# Ambleside

Ambleside Ingalaterrako ipar-mendebaldeko Cumbria konderriko udalerri bat da. Historikoki Westmorland konderrian dago. Windermere aintziaren bihotzean kokatua dago, Ingalaterra osoko aintzirarik handiena, Lake District Parke Nazionalan.

## Iruditegia

* Kalea.
* Waterhead herriko portua.
* Santa Maria eliza.
* Wray gaztelua.

## Kanpo estekak

* Anbleside udalerriari buruzko webgunea (Ingelesez)
* Datuak: Q391805
* Multimedia: Ambleside, Cumbria / Q391805
# Ambiévillers

Ambiévillers Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 86 biztanle zituen.

## Demografia
### Biztanleria

2007an Ambiévillers udalerrian erroldatutako biztanleak 86 ziren. Familiak 40 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 78 etxebizitza zeuden, 41 familiaren etxebizitza nagusia ziren, 29 bigarren erresidentzia ziren eta 8 hutsik zeuden. Etxebizitza guzti hauek 78etxeak ziren. 41 etxebizitza nagusietatik 38 bere jabearen bizilekua ziren, 1 alokairuan okupaturik zegoen eta 2 doan lagata zeuden; 3 etxek hitu gela zituzten, 8 etxek lau zituzten eta 30 etxek bost zituzten. 30 etxek euren parking plaza propioa zuten azpian. 23 etxetan ibilgailu bat zegoen eta 12 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Ambiévillers udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 4 | 90-94 | 0 |
| 4 | 85-89 | 4 |
| 0 | 80-84 | 4 |
| 8 | 75-79 | 0 |
| 4 | 70-74 | 0 |
| 4 | 65-69 | 12 |
| 8 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 4 | 40-44 | 0 |
| 8 | 35-39 | 4 |
| 0 | 30-34 | 8 |
| 4 | 25-29 | 4 |
| 0 | 20-24 | 0 |
| 4 | 15-19 | 0 |
| 4 | 10-14 | 8 |
| 4 | 5-9 | 4 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 50 ziren, horien artean 31 aktiboak ziren eta 19 inaktiboak ziren. 31 pertsona aktiboetatik 29 lanean zeuden (16 gizon eta 13 emakume) eta 2 langabezian zeuden (2 emakume eta 2 emakume). 19 pertsona inaktiboetatik 6 erretiraturik zeuden, 5 ikasten zeuden eta 8 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 eraikuntza enpresa zen eta 2 ibilgailuen saltze eta konpontze enpresak ziren.
2009an zeuden norbanakoentzako 2 zerbitzu publikoetatik, 1 igeltseroa zen eta 1 iturgina.
2000. urtean Ambiévillers udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q457690
* Multimedia: Ambiévillers / Q457690
# Ambivere

Ambivere Italiako udalerri bat da. Bergamoko probintzian kokatuta dago, Lombardia eskualdean. 2.342 biztanle ditu, 3,28 kilometro koadroko azaleran banatuta.

## Mugakideak

Ambiverek honako udalerri hauekin egiten du muga:
Pontida Mapello Palazzago Sotto il Monte Giovanni XXIII

## Kanpo estekak

* Datuak: Q95067
* Multimedia: Ambivere / Q95067